KARLOVAČKA ŽUPANIJA

**Osnovna škola Cetingrad**

I.F. Cetinskog 11

47 222 Cetingrad

KLASA: 110-01/19-01/32

URBROJ: 2133-39-19-1

Cetingrad, 23. 8. 2019.

Na temelju članka 107. stavak 1. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17 i 68/18), sukladno uvjetima projekta UP.03.2.1.03.0022 „Karlovačka županija za inkluzivne škole“ i Pravilnika o pomoćnicima u nastavi i stručnim komunikacijskim posrednicima (NN 102/18), Pravilnika o postupku i načinu zapošljavanja u Osnovnoj školi Cetingrad te članka 94. Statuta Osnovne škole Cetingrad, ravnateljica Osnovne škole Cetingrad raspisuje

## N A T J E Č A J

**za popunu radnog mjesta**

*POMOĆNIK/ICA U NASTAVI* – jedan izvršitelj/ica za nastavnu godinu 2019./2020., na nepuno određeno radno vrijeme (20 sati tjedno)

UVJETI:

* + minimalno četverogodišnje srednjoškolsko obrazovanje
  + da protiv osobe nije pokrenut kazneni postupak sukladno članku 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17 i 68/18)

Osim navedenih posebnih uvjeta kandidati moraju ispunjavati i slijedeće opće uvjete:

* + hrvatsko državljanstvo
  + zdravstvena sposobnost za obavljanje poslova radnog mjesta na koje se osoba prima

Pomoćnik u nastavi ne smije biti roditelj/skrbnik niti drugi član uže obitelji učenika kojem se pruža potpora (članak 8., stavak 3. Pravilnika o pomoćnicima u nastavi i stručnim komunikacijskim posrednicima).

Mjesto rada: Osnovna škola Cetingrad, I.F. Cetinskog 11, 47 222 Cetingrad ( po potrebi izvan sjedišta Škole)

Vrsta ugovora: Ugovor o radu na određeno vrijeme za nastavnu godinu 2019./2020.

Naknada za prijevoz: u cijelosti

Smještaj: nema mogućnosti za smještaj

Uz vlastoručno potpisanu prijavu na natječaj zainteresirani kandidati trebaju na adresu Osnovne škole Cetingrad dostaviti :

* + životopis
  + dokaz o stečenoj stručnoj spremi (preslika svjedodžbe/diplome)
  + dokaz o hrvatskom državljanstvu (preslika domovnice)
  + dokaz o nekažnjavanju (dokaz da se ne vodi kazneni postupak za neko od kaznenih djela iz članka 106. Zakona – ne starije od dana raspisivanja natječaja)
  + elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
  + potvrdu o završenoj edukaciji za pomoćnika u nastavi (ako je kandidat posjeduje)

U prijavi obvezno navesti adresu stanovanja, kontakt broj mobitela i elektronsku poštu (e-mail) i naznaku radnog mjesta na koje se kandidat prijavljuje.

Na natječaj se ravnopravno mogu javiti osobe oba spola.

Kandidati koji prema posebnim propisima ostvaruju pravo prednosti pri zapošljavanju, moraju se pozvati na to pravo i imaju prednost u odnosu na ostale kandidate samo pod jednakim uvjetima. Kandidati koji ostvaruju navedeno pravo moraju priložiti propisane dokaze o istome.

Kandidati koji pravo prednosti pri zapošljavanju ostvaruju prema odredbama Zakona o hrvatskim braniteljima iz Domovinskog rata i članovima njihovih obitelji (NN, br. 121/17), dužni su uz prijavu na natječaj priložiti sve dokaze iz članka 103. stavka 1. navedenog zakona. Sve potrebne informacije o dokazima koji se trebaju priložiti prijavi nalaze se na poveznici Ministarstva hrvatskih branitelja:

<https://gov.hr/UserDocsImages/Moja%20uprava/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Osobni podaci kandidata prikupljaju se radi provedbe natječajnog postupka za zapošljavanje pomoćnika u nastavi i neće se koristiti u druge svrhe.

Rok za podnošenje prijava je osam (8) dana od dana objave natječaja 23.8.2019. godine.

Krajnji rok za dostavu prijava je 30.8.2019. godine.

Prijave na natječaj s dokazima o ispunjavanju uvjeta dostavljaju se na adresu škole: Osnovna škola Cetingrad, I.F. Cetinskog 11, 47 222 Cetingrad, s naznakom „NATJEČAJ ZA POMOĆNIKA U NASTAVI“.

Nepotpune i nepravodobne prijave neće se razmatrati te se osobe koje podnesu takve prijave neće se smatrati kandidatima prijavljenim na natječaj.

O rezultatima natječaja kandidati će biti obaviješteni u roku od 15 dana od dana sklapanja ugovora o radu s izabranim kandidatom putem Obavijesti na mrežnim stranicama Škole.

Ravnateljica

Zorka Cindrić